Den 38-årige mand, der i dag blev fremstillet i Grundlovsforhør, er foreløbigt varetægtsfængslet i 3 uger.

En kvinde blev torsdag eftermiddag stukket med flere knivstik blandt andet i ryggen. Hun var efterfølgende i livsfare. Kort efter overfaldet blev hendes ekskæreste anholdt for knivstikkeriet. Han blev i dag fremstillet i grundlovsforhør sigtet for forsøg på manddrab. Han blev varetægtsfængslet i tre uger. I retten nægter han et hvert kendskab til knivoverfaldet. Kvinden var efter knivoverfaldet torsdag eftermiddag i livsfare. Hendes tilstand er dog forbedret. Fredag formiddag beskrives hendes tilstand som stabil.